2015.gada Noteikumi Nr.

Rīgā (prot. Nr. .§)

**Grozījumi** **Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”**

Izdoti saskaņā ar Bezdarbnieku un

darba meklētāju atbalsta likuma

4.panta otro, piekto, vienpadsmito

un divpadsmito daļu

Izdarīt Ministru kabineta 2011.gada 25.janvāra noteikumos Nr.75 "[Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem](http://www.likumi.lv/doc.php?id=225425)" (Latvijas Vēstnesis, 2011, 21., 99., 198. nr.; 2012, 117. nr.; 2013, 47., 148.,193., 244. nr.; 2014, 102.,159. nr.) šādus grozījumus:

1. Svītrot 9.punkta pirmajā teikumā vārdus „ir gatavas noslēgt līgumu par apmācību kuponu metodes izmantošanu un”.

2. Izteikt 10.punktu šādā redakcijā:

 „10. Šo noteikumu 21.1., 21.2. un 21.3.apakšpunktā minēto pasākumu īstenošanai izmanto apmācību kuponu metodi, kuras ietvaros bezdarbnieki un darba meklētāji individuāli vai no aģentūras piedāvājuma izvēlas pasākuma īstenotājus – izglītības iestādes –, kuras atbilst šo noteikumu 15.punktā minētajām prasībām un īsteno izglītības programmas, kas atbilst sarakstam, ko apstiprinājusi šo noteikumu 22.punktā minētā komisija. Aģentūra sedz apmācību kuponu izmaksas saskaņā ar šo noteikumu 45. un 46.punktā noteikto.”.

3. Izteikt 10.2 punktu šādā redakcijā:

„10.2 Šo noteikumu 21.1.apakšpunktā minēto profesionālās tālākizglītības programmu īstenošanu profesionālās tālākizglītības programmās atbilstoši šo noteikumu [22.punktā](http://likumi.lv/doc.php?id=225425) minētās komisijas apstiprinātajam sarakstam, noslēdzot līgumus par pasākumu īstenošanu vai pakalpojumu sniegšanu, īsteno profesionālās izglītības iestādes, kurām piešķirts profesionālās izglītības kompetences centra statuss un valsts un pašvaldību dibinātās profesionālās izglītības iestādēs, kuru infrastruktūras uzlabošana ir veikta no Eiropas Reģionālā attīstības fonda (ERAF) līdzekļiem. Šajā gadījumā aģentūra sedz apmācību kuponu izmaksas saskaņā ar šo noteikumu 45.punktā noteikto.”.

4. Papildināt noteikumus ar 10.4 punktu šādā redakcijā:

„10.4 Šo noteikumu 21.1.apakšpunktā minētajās tālākizglītības programmās, kuras īsteno šo noteikumu 10.2 punktā minētajās izglītības iestādēs, iesaista bezdarbniekus, kuri bijuši bez darba vismaz 12 mēnešus vai ir vecāki par 45 gadiem.”.

5. Izteikt 15.punktu šādā redakcijā:

„15. Izvērtējot pretendentus pasākumu īstenošanai, komisija par pasākumu īstenotāju izvēlas pretendentu, kas atbilst šādām prasībām:

15.1. pretendents ir reģistrēts saskaņā ar attiecīgo saimniecisko, profesionālo vai cita rakstura darbību regulējošo normatīvo aktu prasībām. Ja šo noteikumu 21.1., 21.2. un 21.3.apakšpunktā minētos pasākumus (izņemot šo noteikumu 46.2.apakšpunktā minētās apmācības) īsteno izglītības iestāde, tad tai ir jābūt reģistrētai Izglītības iestāžu reģistrā;

15.2. pretendentam ir licence, akreditācijas lapa, sertifikāts attiecīgo pakalpojumu sniegšanai, valsts akciju sabiedrības "Ceļu satiksmes drošības direkcija" izsniegtā mācību karte vai Valsts tehniskās uzraudzības aģentūras izsniegtā mācību atļauja, ja to nepieciešamību nosaka normatīvie akti;

15.3. pretendentam vai tā personālam ir konkrētā pasākuma īstenošanai atbilstoša izglītība un profesionālā pieredze, kā arī pasākuma īstenošanai atbilstoša materiāli tehniskā bāze un tā izveidota jau pirms pasākuma īstenošanas uzsākšanas, ja šāda materiāli tehniskā bāze ir nepieciešama šajos noteikumos minēto pasākumu īstenošanai;

15.4. pretendents pēdējā gada laikā nav būtiski pārkāpis līgumu par pasākumu īstenošanu (ja šāds līgums ar aģentūru ir bijis noslēgts);

[15.5](http://likumi.lv/doc.php?id=225425#p15.5). uz pretendentu neattiecas neviens no Publisko iepirkumu likuma 39.1 panta pirmās daļas 1., 2., 3., 4., 5. un 6.punktā minētajiem izslēgšanas noteikumiem un ir ievēroti 39.1 panta ceturtajā daļā noteiktie termiņi.”.

6. Izteikt 18.punkta pirmo teikumu šādā redakcijā:

„Aģentūra ar izvēlētajiem pasākumu īstenotājiem, izņemot izglītības iestādes, kas īsteno šo noteikumu 21.1., 21.2. un 21.3.apakšpunktā minētos pasākumus, noslēdz līgumu par pasākumu īstenošanu vai pakalpojumu sniegšanu.”.

7. Izteikt 19.punktu šādā redakcijā:

„19. Pasākumu īstenotājs atbilstoši noslēgtajam līgumam un šajos noteikumos noteiktajiem nosacījumiem ir atbildīgs par pasākumu mērķu sasniegšanu, pasākumu īstenošanas kvalitāti un finanšu izlietojumu. Pasākumu nekvalitatīva īstenošana vai nepatiesu informāciju saturošu dokumentu iesniegšana aģentūrā ir pamats ar pasākumu īstenotāju noslēgtā līguma vai pakalpojuma sniegšanas izbeigšanai.”.

8. Izteikt 20.2 4.apakšpunktu šādā redakcijā:

„20.2 4. finanšu atbalstu reģionālajai mobilitātei vai jauniešu reģionālajai mobilitātei šo noteikumu [174.2 punktā](http://likumi.lv/doc.php?id=225425#p174.2) un 174.6 4. apakšpunktā minētajā gadījumā.”

9. Aizstāt 31.1 punktā skaitļus un vārdu „15 līdz 24” ar skaitļiem un vārdu „15 līdz 29”.

10. Papildināt noteikumus ar 33.1 un 33.2 punktu šādā redakcijā:

„33.1 Lai nodrošinātu šo noteikumu 21.1., 21.2. un 21.3.apakšpunktā minēto pasākumu īstenošanu, izņemot šo noteikumu 10.2 punktāminētajā gadījumā, aģentūra bezdarbniekam vai darba meklētājam izsniedz apmācību kuponu, kurā norāda kupona derīguma termiņu, izglītības programmas nosaukumu, stundu skaitu, paredzētās apmācību izmaksas un ietver aģentūras apliecinājumu segt izglītības iestādei apmācību izdevumus norādītajā apjomā un izglītības iestādes apliecinājumu nodrošināt apmācības šajos noteikumos noteiktajā kārtībā, ja tiks konstatēta izglītības iestādes atbilstība šo noteikumu 15.punkta prasībām.

33.2 Bezdarbniekam un darba meklētājam ir pienākums 10 darbdienu laikā no apmācību kupona saņemšanas dienas izvēlēties izglītības iestādi, kura nodrošinās kuponā paredzētās izglītības programmas īstenošanu, un iesniegt aģentūrā izglītības iestādes aizpildītu apmācību kupona daļu. Izglītības iestāde apmācību kuponā norāda izglītības iestādes nosaukumu, adresi, reģistrācijas numuru, konta numuru, uz kuru tiks pārskaitīti apmācību izdevumi un bezdarbniekam izmaksājamā stipendija, apmācību īstenošanas vietu, kura ir reģistrēta Izglītības iestāžu reģistrā vai norādīta valsts akciju sabiedrības „Ceļu satiksmes drošības direkcija” izsniegtajā mācību kartē vai Valsts tehniskās uzraudzības aģentūras izsniegtajā mācību atļaujā, un ar parakstu apliecina, ka apmācības tiks uzsāktas mēneša laikā no kupona aizpildīšanas dienas.”.

11. Izteikt 34.punktu šādā redakcijā:

 „34. Izglītības iestāde pirms apmācību kupona aizpildīšanas atbilstoši profesionālās izglītības programmā vai neformālās izglītības programmā noteiktajām prasībām nosaka bezdarbnieka vai darba meklētāja piemērotību konkrētās izglītības programmas apguvei.”.

12. Papildināt noteikumus ar 34.1, 34.2, 34.3, 34.4, 34.5, 34.6 un 34.7 punktu šādā redakcijā:

„34.1 Pēc apmācību kupona iesniegšanas, aģentūra izvērtē izglītības iestādes atbilstību šo noteikumu 15.1 un 15.2.apakšpunkta prasībām, par rezultātu paziņojot izglītības iestādei un bezdarbniekam vai darba meklētājam.

34.2 Aģentūra veic norēķinu ar izglītības iestādi par apmācību izdevumiem 30 dienu laikā no dienas, kad izglītības iestāde ir iesniegusi rēķinu un atskaiti par apmācību norisi un aģentūra ir izvērtējusi izglītības iestādes atbilstību šo noteikumu 15.1 un 15.2.apakšpunkta prasībām šādā kārtībā:

34.2 1. 50 % no apmācību kupona vērtības aģentūra pārskaita 30 dienu laikā pēc izglītības iestādes rēķina saņemšanas;

34.2 2. 50 % no apmācību kupona vērtības aģentūra pārskaita pēc apmācību pabeigšanas, kad iegūts šo noteikumu 21.1., 21.2. vai 21.3. apakšpunktā minētais izglītību apliecinošais dokuments, izņemot šo noteikumu 40.punktā minēto gadījumu;

34.3 Aģentūra līdz katra mēneša 10. datumam veic norēķinu ar izglītības iestādi par bezdarbnieku stipendijām, ja izglītības iestāde ir iesniegusi rēķinu un atskaiti par bezdarbnieku dalību apmācībās.

34.4 Izglītības iestāde šo noteikumu 21.1., 21.2. un 21.3.apakšpunktā minēto apmācību laikā veic bezdarbnieka stipendijas aprēķinu un izmaksu līdz katra nākamā mēneša 15.datumam, bet pēdējā apmācību mēnesī izmaksu veic pēdējā apmācību dienā. Neizmantotās stipendiju summas izglītības iestāde pārskaita atpakaļ aģentūrai.

34.5 Lai nodrošinātu šo noteikumu 21.1., 21.2. un 21.3.apakšpunktā minēto apmācību kvalitātes uzraudzību, aģentūra un citas kompetentās iestādes ir tiesīgas pārbaudīt apmācību norisi apmācību īstenošanas vietās un pieprasīt izglītības iestādei jebkurus ar apmācību īstenošanu saistītus dokumentus.

34.6 Šo noteikumu 21.1., 21.2. un 21.3.apakšpunktā minētās apmācības īsteno individuāli vai grupā, bet ne vairāk kā 12 personu sastāvā un ne vairāk kā 30 personu sastāvā šo noteikumu 46.2.apakšpunktā minēto apmācību gadījumā.

34.7 Izglītības iestāde šo noteikumu 21.1. un 21.2. minētās apmācības īsteno katru darba dienu no pulksten 8:00 līdz 18:00, ne mazāk par astoņām mācību stundām dienā, izņemot gadījumus, kad apmācības notiek elektroniskās vai elastīgas apmācības formātā vai tiek īstenotas šo noteikumu 46.2.apakšpunktā minētās apmācības.”.

13. Izteikt 36.punktu šādā redakcijā:

„36. Ja aģentūra pēc darba devēja pieprasījuma organizē profesionālās vai neformālās izglītības programmu apguvi šo noteikumu 21.1., 21.2. un 21.3.apakšpunktā minēto pasākumu īstenošanas ietvaros, bezdarbniekus vai darba meklētājus iesaistei apmācībā izvēlas darba devējs, kurš sadarbībā ar aģentūru patstāvīgi izvēlas izglītības iestādi, kas atbilst šo noteikumu 15.punkta prasībām. Aģentūra ar darba devēju un bezdarbnieku vai darba meklētāju slēdz atsevišķus divpusējus līgumus par profesionālās vai neformālās izglītības programmu īstenošanu, tai skaitā par to izglītības programmu apguves organizēšanu pēc darba devēja pieprasījuma, kuras nav ietvertas šo noteikumu 22.punktā minētās komisijas apstiprinātajā sarakstā. Līgumā nosaka pušu pienākumus, tiesības, atbildību un līguma izpildes kārtību. Aģentūra viena bezdarbnieka apmācību izmaksas sedz, nepārsniedzot šo noteikumu 45. un 46.punktā noteikto apmēru. Darba devējam divu nedēļu laikā pēc apmācības pabeigšanas ir pienākums pieņemt bezdarbnieku darbā, noslēdzot darba līgumu, un nodarbināt to attiecīgajā profesijā vismaz sešus mēnešus, mēnesī izmaksājot darba algu vismaz valstī noteiktās minimālās mēneša darba algas apmērā.”.

14. Izteikt 38.punktu šādā redakcijā:

„38. Uzsākot bezdarbnieku apmācību, izglītības iestāde bezdarbniekam izsniedz profesionālās vai neformālās izglītības programmas īstenošanas plānu, tai skaitā prakses norises kārtību un stundu (nodarbību) sarakstu, kā arī ar izglītības iestādes vadītāja rīkojumu iekļauj viņu izglītojamo sarakstā. Apmācību laikā bezdarbnieki un darba meklētāji par izglītības iestādes līdzekļiem tiek nodrošināti ar nepieciešamajiem mācību materiāliem.”.

15. Papildināt 40.punktu pēc vārdiem „un aģentūra” ar vārdiem „pēc informācijas saņemšanas no izglītības iestādes”.

16. Izteikt 43.2.apakšpunktu šādā redakcijā:

„43.2. lai pielāgotu mācību un prakses vietas bezdarbniekiem ar invaliditāti atbilstoši ergoterapeita atzinumam, bet ne vairāk kā 711 *euro* vienai mācību vai prakses vietai, tai skaitā iekārtu un aprīkojuma un tehnisko palīglīdzekļu izgatavošanai vai iegādei, saskaņā ar šo noteikumu 6.2 nodaļā noteikto.”

17. Papildināt 43.3.apakšpunktu ar trešo teikumu šādā redakcijā:

„Surdotulku pakalpojumu izmaksas ir ne vairāk kā 9,65 *euro* par vienu pakalpojuma sniegšanas stundu, nepārsniedzot 40 darba stundas nedēļā, proporcionāli stundu skaitam, kurās bezdarbnieks iesaistījies apmācībā;”.

18. Izteikt 43.4. apakšpunktu šādā redakcijā:

„43.4. izglītības programmu kvalifikācijas eksāmenu, noslēguma pārbaudījumu un sertifikātu ieguves izdevumu segšanai, tai skaitā par valsts valodas prasmes pārbaudēm.”

19. Papildināt noteikumus ar 43.7.apakšpunktu šādā redakcijā:

„43.7. izdevumu segšanai par apmācību pirmās palīdzības sniegšanā pasākumos iesaistītajiem bezdarbniekiem un darba meklētājiem, kuras paredzētas normatīvajos aktos par apmācību pirmās palīdzības sniegšanā transportlīdzekļu un traktortehnikas vadītāju un apsardzes darbinieku apmācību ietvaros.”.

20. Izteikt 43.1 punktu šādā redakcijā:

„43.1 Ja šo noteikumu 21.1., 21.2. un 21.3.apakšpunktā minēto pasākumu īstenošanai izmanto apmācību kupona metodi, šo noteikumu [45.](http://likumi.lv/doc.php?id=225425#p45) un [46. punktā](http://likumi.lv/doc.php?id=225425#p46) minēto apmācību kupona vērtību veido šo noteikumu 43.1., 43.4., 43.5. un 43.7.apakšpunktā minētās izmaksas (izņemot gadījumus, ja izglītības iestāde tās ir iekļāvusi šo noteikumu 43.1.apakšpunktā minētajā mācību vai studiju maksā).”

21. Izteikt 45.un 46.punktu šādā redakcijā:

„45. Šo noteikumu 21.1. un 21.2.apakšpunktā minēto pasākumu īstenošanai aģentūra viena bezdarbnieka apmācības izmaksas sedz, reizinot Ministru kabineta 2007.gada 2.oktobra noteikumu Nr.655 "Noteikumi par profesionālās izglītības programmu īstenošanas izmaksu minimumu uz vienu izglītojamo" 3.pielikumā minēto koeficientu ar šādām apmācību kupona bāzes vērtībām:

45.1. pirmā kvalifikācijas līmeņa profesionālās tālākizglītības programmām ar mācību ilgumu 480 mācību stundas – 540 *euro*;

45.2. otrā kvalifikācijas līmeņa profesionālās tālākizglītības programmām ar mācību ilgumu 480 mācību stundas – 540 *euro*, ar mācību ilgumu 640 mācību stundas – 720 *euro* vai ar mācību ilgumu 960 stundas – 1100 *euro*;

45.3. trešā kvalifikācijas līmeņa profesionālās tālākizglītības programmām ar mācību ilgumu no 960 līdz 1280 mācību stundām – 1100 *euro*;

45.4. profesionālās pilnveides izglītības programmām ar mācību ilgumu no 160 līdz 320 mācību stundām – 360 *euro*.

46. Šo noteikumu 21.3.apakšpunktā minētā pasākuma īstenošanai aģentūra viena bezdarbnieka vai darba meklētāja apmācības izmaksas sedz:

46.1. izglītības programmām, kuru mācību ilgums ir no 60 līdz 159 mācību stundām, apmācību kupona vērtības noteikšanai viena bezdarbnieka apmācībai izmanto likmi 4,50 *euro* par mācību stundu, kopā nepārsniedzot 360 *euro*;

46.2. organizējot:

46.2.1. transportlīdzekļu vadītāju apmācību, kupona vērtības noteikšanai viena bezdarbnieka apmācībai izmanto likmi 8,60 *euro* par mācību stundu, kopā nepārsniedzot 670 *euro*;

46.2.2. A un B kategorijas traktortehnikas vadītāju apmācību, kupona vērtības noteikšanai viena bezdarbnieka apmācībai izmanto likmi 5,70 *euro* par mācību stundu, kopā nepārsniedzot 640 *euro*;

46.2.3. C, E, F un G kategorijas traktortehnikas vadītāju apmācību, kupona vērtības noteikšanai viena bezdarbnieka apmācībai izmanto likmi 5,70 *euro* par mācību stundu, kopā nepārsniedzot 1070 *euro*.”.

22. Izteikt 71.punktu šādā redakcijā:

„71. Ja darba devējs, kas noslēdzis līgumu par pasākuma īstenošanu, ir biedrība vai nodibinājums, kura darbības mērķis ir atbalsta sniegšana personām ar invaliditāti un kurš nodarbina bezdarbniekus šādās profesijās – asistenta vai pavadoņa personām ar invaliditāti, surdotulka, latviešu nedzirdīgo zīmju valodas tulka, interešu pulciņa audzinātāja vai speciālā pedagoga profesijā personām ar invaliditāti −, vai biedrība vai nodibinājums, kura statūti paredz atbalsta sniegšanu personām ar redzes invaliditāti, aģentūra sedz valsts sociālās apdrošināšanas obligātās iemaksas no algas dotācijas daļas. Kopējais šajā punktā minēto nodarbināto bezdarbnieku skaits nepārsniedz 50 procentus no kopējā biedrībā vai nodibinājumā nodarbināto skaita.”

23. Izteikt 3.4.2.apakšnodaļu šādā redakcijā:

**„3.4.2. Pasākumi noteiktām personu grupām**

 79. Pasākumi noteiktām personu grupām paredz bezdarbnieku nodarbināšanu valsts līdzfinansētās darba vietās, lai palīdzētu bezdarbniekiem izprast darba tirgus prasības, veicinātu mērķa grupu bezdarbnieku iekļaušanos sabiedrībā un iekārtošanos pastāvīgā darbā.

80.Pasākumos noteiktām personu grupām iesaista nelabvēlīgākā situācijā esošus bezdarbniekus, kuri nav iesaistīti apmācībā pie darba devēja un aktīvajos nodarbinātības pasākumos, kuri paredz darba līguma slēgšanu, un atbilst vismaz vienam no šādiem kritērijiem:

80.1. persona ar invaliditāti;

80.2. persona ir bijusi bez darba vismaz 12 mēnešus;

80.3. persona ir bijusi bez darba vismaz 24 mēnešus;

80.4. persona, kas ir pieaugušais ar vienu vai vairākiem apgādājamiem vai ir vecāka par 55 gadiem, ir bijusi bez darba vismaz 12 mēnešus;

80.5. persona ir vecāka par 55 gadiem.

81. Ja pasākumus noteiktām personu grupām īsteno Jauniešu garantijas programmas ietvaros, tajos iesaista jauniešus bezdarbniekus vecumā no 18 līdz 29 gadiem (ieskaitot), kuri nav iesaistīti apmācībā pie darba devēja un aktīvajos nodarbinātības pasākumos, kuri paredz darba līguma slēgšanu, un atbilst vismaz vienam no šādiem kritērijiem:

81.1. persona ar invaliditāti;

81.2. persona ir bijusi bez darba vismaz sešus mēnešus;

81.3. persona nav ieguvusi vispārējo izglītību vai profesionālo kvalifikāciju (Starptautiskā standartizētā izglītības klasifikācija) vai ir beigusi pilna laika izglītības programmu ne vēlāk kā pirms diviem gadiem (ieguvusi vidējo profesionālo vai augstāko izglītību) un vēl nav ieguvusi pirmo pastāvīgo algoto darbu (nav bijusi uzskatāma par darba ņēmēju vai pašnodarbināto atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma).

82. Lai īstenotu pasākumus noteiktām personu grupām, aģentūra, ņemot vērā tās izstrādāto darba devēju un bezdarbnieku atlases kārtību, izvēlas darba devējus – komersantus (izņemot ārstniecības iestādes, kā arī izglītības iestādes, kuru pamatuzdevums ir izglītības programmu īstenošana), pašnodarbinātas personas, biedrības vai nodibinājumus (izņemot politiskās partijas) –, kuri saskaņā ar noslēgto līgumu par pasākumu īstenošanu nodrošina:

82.1. darba tiesisko attiecību nodibināšanu ar pasākumos iesaistītajiem nelabvēlīgākā situācijā esošajiem bezdarbniekiem, nelabvēlīgākā situācijā esošiem jauniešiem bezdarbniekiem un bezdarbniekiem ar invaliditāti;

82.2. kvalificētu darba vadītāju, kurš palīdz pasākumos iesaistītajiem bezdarbniekiem apgūt darbam nepieciešamās pamatprasmes un iemaņas. Par kvalificētu darba vadītāju uzskata personu, kura ir ieguvusi izglītību vai ne mazāk kā divus gadus ilgu darba pieredzi profesijā, kurā nodarbina bezdarbnieku, vai kura ieguvusi sešu mēnešu darba pieredzi profesijā, ja bezdarbnieku plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai). Viens darba vadītājs darbu vada vienlaicīgi ne vairāk kā diviem bezdarbniekiem. Kvalificētu darba vadītāju nodrošina:

82.2.1. ja bezdarbniekam nav darba pieredzes un izglītības attiecīgajā profesijā - pirmos divus mēnešus no iesaistes dienas pasākumā;

82.2.2. ja bezdarbniekam ir darba pieredze vai izglītība attiecīgajā profesijā vai bezdarbnieku plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai) - vienu mēnesi no iesaistes dienas pasākumā;

82.2.3. ja pasākumus noteiktām personu grupām īsteno Jauniešu garantijas programmas ietvaros – pirmos trīs mēnešus no iesaistes dienas pasākumā nodarbinot šo noteikumu 81.2. un 81.3.apakšpunktā minētos jauniešus bezdarbniekus vai visu pasākuma iesaistes laiku, nodarbinot šo noteikumu 81.1.apakšpunktā minētos jauniešus bezdarbniekus.

82.3. bezdarbniekiem ar invaliditāti piedāvāto darba vietu pielāgošanu atbilstoši ergoterapeita sniegtajam atzinumam;

82.4. bezdarbniekiem ar invaliditāti nepieciešamos surdotulku un citu speciālistu pakalpojumus.

83. Bezdarbnieku var atkārtoti iesaistīt pasākumos noteiktām personu grupām ne agrāk kā gadu pēc tam, kad bezdarbnieks ir beidzis dalību iepriekšējā pasākumā. Šis ierobežojums neattiecas uz gadījumiem, kad dalība pasākumā ir pārtraukta no bezdarbnieka neatkarīgu iemeslu dēļ un tā ilgusi mazāk par pusi no paredzētā dalības laika.

84. Darba devējiem, kuri nodarbina šo noteikumu 81.2. un 81.3.apakšpunktā minētos nelabvēlīgākā situācijā esošus jauniešus bezdarbniekus un šo noteikumu 80.2., 80.3., 80.4., 80.5.apakšpunktā minētos nelabvēlīgākā situācijā esošus bezdarbniekus, aģentūra pasākumu īstenošanas laikā nodrošina finanšu atbalstu darbinieku ikmēneša darba algai. Finanšu atbalstu ikmēneša dotācijas veidā piešķir 50 % apmērā no algu izmaksām viena gada laikā. Ikmēneša dotācija nedrīkst pārsniegt valstī noteiktās minimālās mēneša darba algas apmēru.

85. Jauniešu garantijas programmas ietvaros finanšu atbalsta sniegšanas laiks viena nelabvēlīgākā situācijā esoša jaunieša bezdarbnieka nodarbināšanai nepārsniedz:

85.1. 12 mēnešus, nodarbinot šo noteikumu 81.2 un 81.3.apakšpunktā minētos jauniešus bezdarbniekus;

85.2. 24 mēnešus, nodarbinot šo noteikumu 81.1.apakšpunktā minētos jauniešus bezdarbniekus.

86. Finanšu atbalsta sniegšanas laiks viena nelabvēlīgākā situācijā esoša bezdarbnieka nodarbināšanai nepārsniedz:

86.1. 12 mēnešus, nodarbinot šo noteikumu 80.2. vai 80.5.apakšpunktā minētos bezdarbniekus;

86.2. 24 mēnešus, nodarbinot šo noteikumu 80.3. vai 80.4.apakšpunktā minētos bezdarbniekus;

86.3. 36 mēnešus, nodarbinot šo noteikumu 80.1.apakšpunktā minētos bezdarbniekus.

87.Darba devējiem, kuri nodarbina šo noteikumu 81.2. un 81.3.apakšpunktā minētos nelabvēlīgākā situācijā esošus jauniešus bezdarbniekus un šo noteikumu 80.2, 80.3., 80.4., 80.5.apakšpunktā minētos nelabvēlīgākā situācijā esošus bezdarbniekus, aģentūra pasākumu īstenošanas laikā atbilstoši šo noteikumu 82.2. apakšpunktam nodrošina ikmēneša darba algas dotāciju darba vadītājiem, kas strādā ar darbā pieņemtajiem nelabvēlīgākā situācijā esošajiem bezdarbniekiem un nelabvēlīgākā situācijā esošajiem jauniešiem bezdarbniekiem. Dotāciju piešķir 50 % apmērā no valstī noteiktās minimālās mēneša darba algas apmēra.

88. Darba devējiem, kas nodarbina bezdarbniekus ar invaliditāti, aģentūra pasākumu īstenošanas laikā nodrošina šādu finanšu atbalstu:

88.1. ikmēneša darba algas dotāciju darbā pieņemtajiem bezdarbniekiem ar invaliditāti. Dotācija nav lielāka par valstī noteiktās pusotras minimālās mēneša darba algas apmēru vai valstī noteiktās minimālās mēneša darba algas apmērā, ja bezdarbnieku ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai);

88.2. ikmēneša darba algas dotāciju darba vadītājiem, kas strādā ar darbā pieņemtajiem bezdarbniekiem ar invaliditāti. Dotāciju piešķir 50 % apmērā no valstī noteiktās minimālās mēneša darba algas apmēra;

 88.3. vienreizēju dotāciju iekārtu un aprīkojuma iegādei, kā arī tehnisko palīglīdzekļu izgatavošanai un iegādei, t.sk., piegādei un uzstādīšanai, lai pielāgotu darba vietas darbā pieņemtajiem bezdarbniekiem ar invaliditāti. Dotāciju piešķir atbilstoši darba devēja iesniegtajai darba vietas pielāgošanas tāmei, kura atbilst ergoterapeita atzinumam, bet ne vairāk kā 711 *euro* vienas darba vietas pielāgošanai;

88.4. surdotulku, ergoterapeitu, atbalsta personas darbā un citu speciālistu pakalpojumu izmaksām, ja tie sniegti, lai nodarbinātu bezdarbniekus ar invaliditāti. Atbalsta personas darbā izmaksas ir ne vairāk kā 4,50 *euro* par vienu pakalpojuma sniegšanas stundu, nepārsniedzot 40 darba stundas nedēļā, proporcionāli bezdarbnieka ar invaliditāti nostrādāto stundu skaitam. Surdotulku pakalpojumu izmaksas ir ne vairāk kā 10,50 *euro* par vienu pakalpojuma sniegšanas stundu, nepārsniedzot 40 darba stundas nedēļā, proporcionāli bezdarbnieka nostrādāto stundu skaitam.

 88.5. izdevumu segšanai par veselības pārbaužu veikšanu bezdarbniekiem ar invaliditāti, ja tās paredzētas normatīvajos aktos par obligātajām veselības pārbaudēm.

 89. Atbalsta persona darbā personai ar garīga rakstura traucējumiem palīdz pasākumu noteiktām personu grupām ietvaros integrēties darba vietā (līdzdalība pārrunās ar darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar darba devēju, darba vadītāju un darba kolēģiem, psiholoģiska un motivējoša atbalsta sniegšana) un ievērot darba kārtības noteikumus un darba pienākumus u.c. Atbalsta personas darbā personai ar garīga rakstura traucējumiem pakalpojumu sniedz 12 mēnešus šādā apmērā:

89.1 pirmajā darba tiesisko attiecību nedēļā katru bezdarbniekam noteikto darba dienu visu bezdarbniekam nolīgto darba laiku;

89.2. no otrās līdz piektajai darba tiesisko attiecību nedēļai katru bezdarbniekam noteikto darba dienu, bet ne vairāk kā trīs stundas dienā;

89.3. no sestās līdz devītajai darba tiesisko attiecību nedēļai divas reizes nedēļā, bet ne vairāk kā vienu stundu katru pakalpojuma sniegšanas reizi bezdarbniekam noteiktajā darba dienā;

89.4. no 10. darba tiesisko attiecību nedēļas vienu reizi nedēļā, bet ne vairāk kā vienu stundu katru pakalpojumu sniegšanas reizi.

Pēc 12 mēnešu perioda, bet ne ilgāk kā līdz pasākuma beigu termiņam, darba devējam un personai ar garīga rakstura traucējumiem, ja tas nepieciešams, ir tiesības bez maksas vērsties pie šo noteikumu 89.punktā minētā pakalpojumu sniedzēja, lai konsultāciju veidā saņemtu nepieciešamo atbalstu darba tiesisko attiecību veiksmīgai turpināšanai.

90.Šo noteikumu 89.punktā minētajos termiņos neieskaita pārejošas darbnespējas laiku un citu laiku, kad bezdarbnieks nav veicis darbu attaisnojošu iemeslu dēļ.

91.Atbalsta personas darbā pakalpojumus var sniegt persona ar atbilstošu izglītību veselības aprūpes, sociālās aprūpes vai sociālās rehabilitācijas, sociālā darba vai karitatīvā sociāla darba, pedagoģijas vai psiholoģijas jomā, un šo jomu atbilstošās profesijās, kas iekļautas Profesiju klasifikatorā.

92. Lai nodrošinātu personām ar garīga rakstura traucējumiem atbalsta personas darbā pakalpojumu, aģentūra atbilstoši normatīvajiem aktiem par publiskajiem iepirkumiem, izvēlas pakalpojuma sniedzējus − biedrības, nodibinājumus vai citas juridiskas vai fiziskas personas, kuru darbības mērķis ir saistīts ar atbalsta sniegšanu personām ar invaliditāti.

93. Pirms bezdarbnieku ar invaliditāti iesaistīšanas pasākumā (pieņemšanas darbā) darba devēju piedāvātās darba vietas novērtē aģentūras izvēlēts ergoterapeits.

94. Ergoterapeits pēc darba devēja piedāvātās darba vietas novērtēšanas iesniedz aģentūrā rakstisku atzinumu par darba vietas atbilstību bezdarbnieka ar invaliditāti nodarbināšanai un darba vietas pielāgošanai nepieciešamajiem tehniskajiem palīglīdzekļiem atbilstoši minētā bezdarbnieka funkcionālā traucējuma veidam, smaguma pakāpei un veicamajam darbam.

95. Ja darba vietu piedāvā bezdarbnieka ar invaliditāti nodarbināšanai, tās pielāgošanas nosacījumus nosaka aģentūras un darba devēja līgumā par pasākumu īstenošanu.

96. Darba devējam piešķirto finanšu atbalstu nelabvēlīgākā situācijā esošu bezdarbnieku, nelabvēlīgākā situācijā esošu jauniešu bezdarbniekus un bezdarbnieku ar invaliditāti nodarbināšanai var izmantot vienlaikus ar komercdarbības atbalstu citiem mērķiem.”.

24. Aizstāt 103.punktā vārdus „līdz vienam mēnesim” ar vārdiem „līdz diviem mēnešiem”.

25. Izteikt 109.4 punktu šādā redakcijā:

„109.4 Aģentūra atbilstoši izstrādātajai darba devēju atlases kārtībai izvēlas darba devējus bezdarbnieku praktiskās apmācības īstenošanai.”

26.Izteikt 109.13 punkta ievaddaļu un 109.13 1.apakšpunktu šādā redakcijā:

„109.13 Praktiskajai apmācībai paredzētos finanšu līdzekļus aģentūra piešķir saskaņā ar šo noteikumu 6.2 nodaļā noteiktoun tos var izlietot:

109.13 1. kā dotāciju darba devējam praktiskajā apmācībā iesaistīto bezdarbnieku ikmēneša darba algai šādā apmērā:

 109.13 1.1. par pirmajiem diviem apmācību mēnešiem – 160 *euro*;

 109.13 1.2. par nākamajiem diviem apmācību mēnešiem – 120 *euro*;

 109.13 1.3. par pēdējiem diviem apmācību mēnešiem – 90 *euro*;”.

27.Papildināt 109.13 4.apakšpunktu ar trešo teikumu šādā redakcijā:

„Surdotulku pakalpojumu izmaksas ir ne vairāk kā 10,50 *euro* par vienu pakalpojuma sniegšanas stundu, nepārsniedzot 40 darba stundas nedēļā, proporcionāli stundu skaitam, kurās bezdarbnieks iesaistījies praktiskajā apmācībā;”.

28. Papildināt noteikumus ar 109.13 7.apakšpunktu šādā redakcijā:

„109.13 7. nepieciešamības gadījumā – izdevumu segšanai par individuālajiem aizsardzības līdzekļiem uzsākot darbu – līdz 50 *euro*.”.

29. Svītrot 109.14, 109.15 un 109.16 punktu.

30. Aizstāt 110.1 punktā skaitļus un vārdu „18 līdz 29” ar skaitļiem un vārdu „15 līdz 29”.

31. Svītrot 124., 125., 126., 127. un 128.punktu.

32. Izteikt 131.5.apakšpunktu šādā redakcijā:

„131.5. pasākumu "Darbnīcas jauniešiem". Pasākuma ietvaros jaunieši bezdarbnieki vienā vai vairākās izglītības iestādēs iepazīstas ar līdz trim profesionālās izglītības programmām, kuras noteiktas atbilstoši šo noteikumu 22.punktam, un kurās nepieciešams veikt bezdarbnieku apmācību, pārkvalifikāciju un kvalifikācijas paaugstināšanu. Katrā izglītības programmā jaunietis iesaistās līdz divām nedēļām, lai iepazītos ar to specifiku un gūtu pirmo pieredzi, kas jaunietim bezdarbniekam ļautu izvēlēties izglītības un profesionālās darbības jomu. Atkārtota iesaiste pasākumā iespējama pēc 12 mēnešiem;”.

33. Izteikt 132.3.3.apakšpunktu šādā redakcijā:

„132.3.3. pirms bezdarbnieka statusa iegūšanas nav strādājuši (nav uzskatāmi par darba ņēmējiem vai pašnodarbinātajiem saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)") vai ir strādājuši, bet ne vairāk kā 12 mēnešus bez pārtraukuma;”

34. Izteikt 132.5.apakšpunktu šādā redakcijā:

„132.5. šo noteikumu 131.5.apakšpunktā minētajā pasākumā – bezdarbniekus vecumā no 15 līdz 24 gadiem (ieskaitot), kuri nav ieguvuši profesionālo izglītību vai nav bijuši iepriekš nodarbināti vai bijuši nodarbināti mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai);”.

35. Izteikt 134.punkta ievaddaļu šādā redakcijā:

„134. Aģentūra pasākumam "Pirmā darba pieredze jaunietim" paredzēto finanšu atbalstu darba devējiem sniedz saskaņā ar šo noteikumu 6.2 nodaļā noteikto, nodrošinot darba devējiem šādu finanšu atbalstu:”.

36.Izteikt 134.4.apakšpunktu šādā redakcijā:

„134.4.vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei, t.sk. piegādei un uzstādīšanai, lai pielāgotu darba vietas jauniešiem ar invaliditāti. Dotāciju piešķir atbilstoši darba devēja iesniegtajai darba vietas pielāgošanas tāmei, kura atbilst ergoterapeita atzinumam, bet ne vairāk kā EUR 711 vienas darba vietas pielāgošanai;”

37. Papildināt 134.5.apakšpunktu ar trešo teikumu šādā redakcijā:

„Surdotulku pakalpojumu izmaksas ir ne vairāk kā 10,50 *euro* par vienu pakalpojuma sniegšanas stundu, nepārsniedzot 40 darba stundas nedēļā, proporcionāli jaunieša bezdarbnieka nostrādāto stundu skaitam;”.

38. Svītrot 135.punktu.

39. Izteikt 137.punkta ievaddaļu šādā redakcijā:

„137. Pasākuma "Darbnīcas jauniešiem" īstenošanai aģentūra atbilstoši normatīvajiem aktiem par publiskajiem iepirkumiem izvēlas un slēdz līgumus ar Latvijas Republikā reģistrētām un akreditētām izglītības iestādēm, kuras īsteno vismaz trīs akreditētas profesionālās pamatizglītības, arodizglītības, profesionālās vidējās izglītības, pirmā līmeņa augstākās izglītības vai profesionālās tālākizglītības programmas un kuras saskaņā ar noslēgto līgumu par pasākuma īstenošanu bezdarbniekiem nodrošina:”

40. Papildināt noteikumus ar 137.4.apakšpunktu šādā redakcijā:

„137.4. iespēju praktisko nodarbību ietvaros iepazīties ar izvēlēto profesiju pie darba devējiem.”.

41. Izteikt 138.1.apakšpunktu šādā redakcijā:

„138.1. pasākumā iesaistīto bezdarbnieku ikmēneša stipendijām. Dotāciju bezdarbniekam piešķir 60 *euro* apmērā mēnesī proporcionāli iesaistes dienām pasākumā (jaunietim bezdarbniekam ar invaliditāti – 90 *euro* apmērā);”

42. Aizstāt 141.10 punktā skaitli un vārdu „142,29 *euro*” ar skaitli un vārdu „150 *euro*”.

43. Svītrot 4.nodaļu.

44. Izteikt 164.punkta otro teikumu šādā redakcijā:

„Izņēmums attiecībā uz Rīgu netiek piemērots, ja darba devējs piedāvā vienlaikus uzsākt darba tiesiskās attiecības ar vismaz 10 aģentūrā reģistrētiem bezdarbniekiem vai ja bezdarbnieka statusa piešķiršana ir saistīta ar darba tiesisko attiecību izbeigšanu saistībā ar neatliekamu saimniecisku, organizatorisku, tehnoloģisku vai līdzīga rakstura pasākumu veikšanu un tas būtiski ietekmējis vai varēja ietekmēt nodarbinātības situāciju attiecīgajā administratīvajā teritorijā.”.

45. Izteikt 166.4.apakšpunktu šādā redakcijā:

 „166.4. darbinieks norādītajā dzīvesvietā ir deklarēts vismaz sešus mēnešus vai šajā laikā darbinieks mainījis deklarēto dzīvesvietu, un gan jaunā, gan iepriekšējā dzīvesvieta atrodas vienas pašvaldības administratīvajā teritorijā.”.

46. Aizstāt 172.punkta ievaddaļā skaitli un vārdu „398,40 *euro*” ar skaitli un vārdu „400 *euro*”.

47. Aizstāt 172.1.apakšpunktā skaitli un vārdu „142,29 *euro*” ar skaitli un vārdu „145 *euro*”.

48. Izteikt 172.2.apakšpunktu šādā redakcijā:

„172.2. par nākamajiem trijiem darba tiesisko attiecību mēnešiem ikmēneša finanšu atlīdzība nepārsniedz 85 *euro* mēnesī, un to aprēķina, ņemot vērā pirmajā mēnesī radušās faktiskās dzīvojamās telpas īres un transporta izdevumu izmaksas, no kurām proporcionāli katru mēnesi tiek atskaitīts pirmajā mēnesī saņemtās finanšu atlīdzības summas atlikums, ja dzīvojamās telpas īres un transporta izdevumi ir bijuši mazāki par 145 *euro* mēnesī.”.

49. Izteikt 174. punktu šādā redakcijā:

„174. Ikmēneša finanšu atlīdzību par otro darba tiesisko attiecību mēnesi pēc šo noteikumu 173.punktā minēto transporta un īres izdevumus apliecinošo dokumentu saņemšanas un nākamajiem darba tiesisko attiecību mēnešiem izmaksā attiecīgā mēneša 10. vai 20.datumā.”.

50. Izteikt 5.1 nodaļu šādā redakcijā:

**„5.1 Atbalsts reģionālajai mobilitātei aktīvo nodarbinātības pasākumu ietvaros**

174.4 Atbalsts reģionālajai mobilitātei aktīvo nodarbinātības pasākumu ietvaros paredz nodrošināt finanšu atlīdzību, lai segtu transporta izdevumus braucieniem no deklarētās dzīvesvietas uz darba vai apmācību vietu un atpakaļ un kompensētu izdevumus par dzīvojamās telpas īri vai dzīvošanu dienesta viesnīcā (nosakot atlīdzības apmēru par dzīvojamo telpu īri vai dzīvošanu dienesta viesnīcā, kompensē arī transporta izmaksas vienam braucienam mēnesī no deklarētās dzīvesvietas uz darba vai apmācību vietu un atpakaļ), ja bezdarbnieks piedalās aktīvajos nodarbinātības pasākumos.

174.5 Atbalstu reģionālajai mobilitātei bezdarbnieks un Jauniešu garantijas programmas pasākumos iesaistīts jaunietis bezdarbnieks var saņemt:

174.5 1. pirmajos četros iesaistes mēnešos, ja šo noteikumu 80.punktā punktā minētais nelabvēlīgākā situācijā esošais bezdarbnieks vai 81.punktā minētais jaunietis bezdarbnieks saņem atbalstu pasākumu noteiktām personu grupām ietvaros vai ja šo noteikumu 132.3.apakšpunktā minētais jaunietis piedalās pasākumā "Pirmā darba pieredze jaunietim", ievērojot šādus iesaistes nosacījumus:

174.5 1.1. darba vieta atrodas vismaz 20 km attālumā no deklarētās dzīvesvietas (izņemot Rīgu) un bezdarbnieks norādītajā dzīvesvietā ir deklarēts vismaz sešus mēnešus vai šajā laikā mainījis deklarēto dzīvesvietu, un gan jaunā, gan iepriekšējā dzīvesvieta atrodas vienas pašvaldības administratīvajā teritorijā. Izņēmums attiecībā uz Rīgu netiek piemērots, ja darba devējs piedāvā vienlaikus uzsākt darba tiesiskās attiecības ar vismaz 10 aģentūrā reģistrētiem bezdarbniekiem;

174.5 1.2. bezdarbniekam ir noteikts normālais darba laiks un bezdarbnieka darba alga ir vismaz valstī noteiktās minimālās mēneša darba algas apmērā, bet ne lielāka par divu valstī noteikto minimālo mēneša darba algas apmēru;

174.5 1.3. ir saņemts bezdarbnieka iesniegums par nepieciešamo finanšu atbalstu reģionālajai mobilitātei un aģentūra ir pieņēmusi lēmumu par finanšu atlīdzības piešķiršanu (lēmumu pieņem triju darbdienu laikā pēc iesnieguma saņemšanas);

174.5 1.4. darba tiesiskās attiecības ir nodibinātas ne agrāk kā 10 darbdienas pirms mobilitātes atbalsta pasākumu pieprasīšanas dienas;

174.5 2. atbilstoši apmācību ilgumam, ja bezdarbnieks vai šo noteikumu 31.1 punktā minētais jaunietis bezdarbnieks piedalās šo noteikumu 21.1., 21.2. vai 21.3.apakšpunktā minētajās apmācībās, ievērojot šādus iesaistes nosacījumus:

174.5 2.1. apmācību vieta atrodas vismaz 20 km attālumā no deklarētās dzīvesvietas un bezdarbnieks norādītajā dzīvesvietā ir deklarēts vismaz sešus mēnešus vai šajā laikā bezdarbnieks mainījis deklarēto dzīvesvietu, un gan jaunā, gan iepriekšējā dzīvesvieta atrodas vienas pašvaldības administratīvajā teritorijā;

174.5 2.2. ir saņemts bezdarbnieka iesniegums par nepieciešamo finanšu atbalstu reģionālajai mobilitātei, un aģentūra ir pieņēmusi lēmumu par finanšu atlīdzības piešķiršanu (lēmumu pieņem triju darbdienu laikā pēc iesnieguma saņemšanas);

174.5 3. atbilstoši apmācību ilgumam, ja šo noteikumu 132.5.apakšpunktā minētais jaunietis piedalās pasākumā "Darbnīcas jauniešiem", piešķirot finanšu atbalstu tikai transporta izdevumu segšanai braucieniem uz apmācību vietu un atpakaļ un ievērojot šādus iesaistes nosacījumus:

174.5 3.1. apmācību vieta atrodas vismaz 20 km attālumā no deklarētās dzīvesvietas un bezdarbnieks norādītajā dzīvesvietā ir deklarēts vismaz sešus mēnešus vai šajā laikā bezdarbnieks mainījis deklarēto dzīvesvietu, un gan jaunā, gan iepriekšējā dzīvesvieta atrodas vienas pašvaldības administratīvajā teritorijā;

174.5 3.2. ir saņemts bezdarbnieka iesniegums par nepieciešamo finanšu atbalstu reģionālajai mobilitātei, un aģentūra ir pieņēmusi lēmumu par finanšu atlīdzības piešķiršanu (lēmumu pieņem triju darbdienu laikā pēc iesnieguma saņemšanas).

174.6 Atbalstu reģionālajai mobilitātei aktīvo nodarbinātības pasākumu ietvaros izmaksā, ievērojot šādus nosacījumus:

174.6 1. pēc katra darba tiesisko attiecību vai apmācību mēneša beigām, bet ne vēlāk kā līdz kārtējā mēneša piektajam datumam bezdarbnieks iesniedz aģentūrā izdevumus apliecinošus dokumentus par iepriekšējo darba tiesisko attiecību vai apmācību mēnesi (sabiedriskā transporta braukšanas biļetes vai degvielas patēriņa izdevumus apliecinošus dokumentus un dzīvojamās telpas īres vai dienesta viesnīcas īres līguma un maksājumu apliecinoša dokumenta kopiju (dzīvojamās telpas īres vai dienesta viesnīcas īres līguma kopiju iesniedz otrajā mēnesī, kā arī tajā mēnesī, kad jaunietis bezdarbnieks maina dzīvojamo telpu vai dienesta viesnīcu, ja attiecināms));

174.6 2. ikmēneša finanšu atlīdzību par iepriekšējo apmācību vai darba tiesisko attiecību mēnesi aģentūra izmaksā līdz kārtējā mēneša 10. vai 20. datumā pēc transporta un īres izdevumus apliecinošo dokumentu saņemšanas;

174.6 3. ja bezdarbniekam iestājas pārejoša darbnespēja, viņa pienākums ir nākamajā darbdienā pēc pārejošas darbnespējas beigām par to paziņot aģentūrai. Par pārejošas darbnespējas laiku finanšu atlīdzības izmaksas netiek veiktas un finanšu atlīdzības saņemšanas laiks pagarinās (tikai darba tiesisko attiecību gadījumā; apmācību gadījumā finanšu atlīdzības saņemšanas laiks nepagarinās);

174.6 4. ja ar bezdarbnieku tiek izbeigtas darba tiesiskās attiecības vai ja bezdarbnieks pamet apmācības, viņa pienākums ir divu darbdienu laikā pēc darba tiesisko attiecību vai apmācību izbeigšanās dienas atlīdzināt aģentūrai pārmaksāto finanšu atlīdzības summu par periodu, kurā bezdarbnieks vairs nav bijis darba tiesiskajās attiecībās vai apmācībās.

174.7 Atbalstam reģionālajai mobilitātei aktīvo nodarbinātības pasākumu ietvaros paredzētos finanšu līdzekļus var izlietot finanšu atlīdzībai bezdarbniekam transporta izdevumu segšanai braucieniem no deklarētās dzīvesvietas uz darba vai apmācību vietu un atpakaļ un dzīvojamās telpas īres vai dzīvošanas dienesta viesnīcā izdevumu kompensācijai šādā kārtībā:

174.7 1. par apmācību pirmo mēnesi – avanss 100 *euro* apmērā, ko izmaksā piecu darbdienu laikā pēc lēmuma pieņemšanas par finanšu atlīdzības piešķiršanu;

174.7 2. par nākamajiem apmācību mēnešiem ikmēneša finanšu atlīdzība nepārsniedz 100 *euro* mēnesī. To aprēķina, ņemot vērā katrā mēnesī radušās faktiskās dzīvojamās telpas īres vai dzīvošanas dienesta viesnīcā un transporta izdevumu izmaksas, no kurām proporcionāli katru mēnesi tiek atskaitīts pirmajā mēnesī saņemtās finanšu atlīdzības summas atlikums, ja dzīvojamās telpas īres vai dzīvošanas dienesta viesnīcā un transporta izdevumi ir bijuši mazāki par 100 *euro* mēnesī.

174.7 3. par darba tiesisko attiecību pirmo mēnesi – avanss 145 *euro* apmērā, ko izmaksā piecu darbdienu laikā pēc lēmuma pieņemšanas par finanšu atlīdzības piešķiršanu;

174.7 4. par nākamajiem trim darba tiesisko attiecību mēnešiem ikmēneša finanšu atlīdzība nepārsniedz 85 *euro* mēnesī, un to aprēķina, ņemot vērā katrā mēnesī radušās faktiskās dzīvojamās telpas īres un transporta izdevumu izmaksas, no kurām proporcionāli katru mēnesi tiek atskaitīts pirmajā mēnesī saņemtās finanšu atlīdzības summas atlikums, ja dzīvojamās telpas īres vai dzīvošanas dienesta viesnīcā un transporta izdevumi ir bijuši mazāki par 145 *euro* mēnesī.”.

51. Papildināt noteikumus ar 6.2 nodaļu šādā redakcijā:

**„6.2 Ar valsts atbalsta saņemšanu saistītie nosacījumi**

192.6 finanšu atbalstu, īstenojot šo noteikumu 3.4.2. 3.4.5. un 3.6.apakšnodaļā minētos pasākumus un pasākumu „Pirmā darba pieredze jaunietim” un atbalstu 43.2.apakšpunktā paredzētajām prakses vai mācību vietas bezdarbniekiem ar invaliditāti iekārtu un aprīkojuma un tehnisko palīglīdzekļu izgatavošanas vai iegādes izmaksām aģentūra sniedz saskaņā ar Komisijas 2013.gada 18.decembra Regulu (ES) Nr.1407/2013 par Līguma 107. un 108. panta piemērošanu de minimis atbalstam (turpmāk – Komisijas regula Nr.1407/2013). Sniedzot finanšu atbalstu, papildus ievēro Komisijas 2014.gada 27.jūnija Regulu (ES) Nr.717/2014 par Līguma par Eiropas Savienības darbību 107. un 108.panta piemērošanu de minimis atbalstam zvejniecības un akvakultūras nozarē (turpmāk – Komisijas regula Nr.717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013.gada 11.decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (turpmāk – Eiropas Parlamenta un Padomes regula Nr.1379/2013), vai Komisijas 2013.gada 18.decembra Regulu (ES) Nr.1408/2013 par Līguma 107. un 108.panta piemērošanu de minimis atbalstam lauksaimniecības nozarē (turpmāk – Komisijas regula Nr.1408/2013);

192.7 pirms finanšu atbalsta piešķiršanas īstenojot šo noteikumu 3.4.2., 3.4.5. un 3.6.apakšnodaļā minētos pasākumus un pasākumu „Pirmā darba pieredze jaunietim” un sniedzot atbalstu 43.2.apakšpunktā paredzētajām prakses vai mācību vietas bezdarbniekiem ar invaliditāti iekārtu un aprīkojuma un tehnisko palīglīdzekļu izgatavošanas vai iegādes izmaksām aģentūra pārbauda, vai minētais finanšu atbalsts nepalielina attiecīgajā fiskālajā gadā, kā arī iepriekšējos divos fiskālajos gados darba devēja saņemtā de minimis atbalsta kopējo apmēru līdz līmenim, kas pārsniedz Komisijas regulas Nr.1407/2013 3.panta 2.punktā, Komisijas regulas Nr.717/2014 3.panta 2.punktā vai Komisijas regulas Nr.1408/2013 3.panta 2.punktā noteikto maksimālo de minimis atbalsta apmēru. Izvērtējot piešķiramā atbalsta apmēru, jāvērtē saņemtais de minimis atbalsts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr.1407/2013 2.panta 2.punktā, Komisijas regulas Nr.1408/2013 2.panta 2.punktā un Komisijas regulas Nr.717/2014 2.panta 2.punktā minētajiem kritērijiem.

192.8 Finanšu atbalstu šo noteikumu 3.4.2., 3.4.5. un 3.6.apakšnodaļā minēto pasākumu un pasākuma „Pirmā darba pieredze jaunietim” ietvaros un atbalstu 43.2.apakšpunktā paredzētajām prakses vai mācību vietas bezdarbniekiem ar invaliditāti iekārtu un aprīkojuma un tehnisko palīglīdzekļu izgatavošanas vai iegādes izmaksām nepiešķir, ja darba devējs, kas minēts Komisijas regulas Nr.1407/2013 1.panta 1.punkta "a" un "b" apakšpunktā vai veic Komisijas regulas Nr.1407/2013 1.panta 1.punkta "c" un "d" apakšpunktā vai Komisijas regulas Nr.717/2014 1.panta 1.punktā vai Komisijas regulas Nr.1408/2013 1.panta 1.punktā noteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta.

192.9 Finanšu atbalstu, kas saņemts īstenojot šo noteikumu 3.4.2., 3.4.5. un 3.6.apakšnodaļā minēto pasākumu un pasākumu „Pirmā darba pieredze jaunietim” un atbalstu 43.2.apakšpunktā paredzētajām prakses vai mācību vietas bezdarbniekiem ar invaliditāti iekārtu un aprīkojuma un tehnisko palīglīdzekļu izgatavošanas vai iegādes izmaksām drīkst kumulēt līdz Komisijas regulas Nr. [1407/2013](http://eur-lex.europa.eu/eli/reg/2013/1407?locale=LV) 3. panta 2. punktā vai Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 3.panta 2.punktā, vai Komisijas regulas Nr. [1408/2013](http://eur-lex.europa.eu/eli/reg/2013/1408?locale=LV) 3. panta 2. punktā noteiktajam attiecīgajam robežlielumam un drīkst kumulēt ar valsts atbalstu attiecībā uz vienām un tām pašām attiecināmajām izmaksām vai valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda konkrētā gadījumā īpašajiem apstākļiem noteikta Komisijas grupu atbrīvojuma regulā vai lēmumā, saskaņā ar Komisijas regulas Nr. [1407/2013](http://eur-lex.europa.eu/eli/reg/2013/1407?locale=LV) 5. panta 1. un 2. punktu vai Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 5. panta 1., 2. un 3.punktu, vai Komisijas regulas Nr. [1408/2013](http://eur-lex.europa.eu/eli/reg/2013/1408?locale=LV) 5.panta 1., 2. un 3.punktu.

192.10 finanšu atbalstu, kas piešķirts šo noteikumu 3.4.2., 3.4.5. un 3.6.apakšnodaļā minēto pasākumu un pasākuma „Pirmā darba pieredze jaunietim” īstenošanai un atbalstu 43.2.apakšpunktā paredzētajām prakses vai mācību vietas bezdarbniekiem ar invaliditāti iekārtu un aprīkojuma un tehnisko palīglīdzekļu izgatavošanas vai iegādes izmaksām uzskaita saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.”.

52. Izteikt 202.punktu šādā redakcijā:

 „202. Šo noteikumu 10.2, 10.3 un [10.4 punkts](http://likumi.lv/doc.php?id=225425#p10.3) ir spēkā līdz dienai, kad šo noteikumu [10.2 punktā](http://likumi.lv/doc.php?id=225425#p10.2) minētajās izglītības programmās kopā ir iesaistīti 200 bezdarbnieku vai izglītību ieguvuši visi līdz 2016.gada 1.aprīlim iesaistītie bezdarbnieki.”.

53. Papildināt noteikumus ar 212. un 213.punktu šādā redakcijā:

„212. Grozījumu šo noteikumu 10.punktā, kas paredz, ka šo noteikumu 21.1., 21.2. un 21.3.apakšpunktā minēto pasākumu īstenošanai izmantojot apmācību kuponu metodi, bezdarbnieki un darba meklētāji izglītības iestādes izvēlas individuāli, nepiemēro attiecībā uz tām izglītības iestādēm, kuras līdz šo grozījumu spēkā stāšanās dienai ir noslēgušas līgumus ar aģentūru par bezdarbnieku apmācību.

213. Šo noteikumu [10.4 punkts](http://likumi.lv/doc.php?id=225425#p10.3) un grozījums 10.2 punktā saistībā ar profesionālās tālākizglītības programmu īstenošanu profesionālās izglītības kompetences centros un valsts un pašvaldību dibinātās profesionālās izglītības iestādēs, kuru infrastruktūras uzlabošana ir veikta no Eiropas Reģionālā attīstības fonda (ERAF) līdzekļiem, stājas spēkā 2015.gada 1.septembrī.”.

Ministru prezidente L.Straujuma

Labklājības ministrs U.Augulis

21.05.2015. 11:29

5858

K.Ziediņš, 67021503

Kristaps.Ziedins@lm.gov.lv